KUTIJA KOJA SE VRAĆA

Provjeri na djelu zakon očuvanja energije!

ZADATAK:

1. Izradite model( donijeti ga u školu)

Kako biste provjerili zakon očuvanja energije, izradite “limenku koja se vraĆa”. Na valjkastoj limenci s poklopcem (npr. od kikirikija) izbušite simetrično rupice na dnu i poklopcu limenke. Kroz rupice provucite gumenu elastičnu traku. Prije nego što elastičnu gumicu učvrstite na krajeve limenke, u središte gumice pričvrstite neko opterećenje. To može biti vijak i matica ili neki uteg s rupom, koji se može pričvrstiti na gumicu. Zatvorite limenku i čvorićima, učvrstite gumicu na dnu i poklopcu limenke. Opterećenje na gumici ne smije dodirivati stjenke limenke. Ako ih dodiruje, dodatno zategnite gumicu na krajevima limenke. Pustite limenku da se zakotrlja po podu i promatrajte. Što se događa?

1. Napraviti prezentaciju u kojoj ćeš prikazati fotografije koraka pri izradi modela i/ili videozapis. Fotografiraj obavezno i pribor kojim si se služio/služila u izradi modela. Kao uvodni slajd prezentacije opiši što je zakon očuvanja energije, kako se on očituje u modelu limenke koji si napravio/napravila? Vraća li vam se limenka natrag s mjesta s kojeg ste je pustili? Kako to objašnjavate?